Nadmerné dymenie  môže mať viacero príčin. Nežiaduci dym (ktorý sme si zámerne nevytvorili pomocou dreva na údenie) je najčastejšie spôsobený podpaľovačmi pochybnej kvality  a / alebo nekvalitným drevným uhlím.  No môže to mať aj iné príčiny. Napríklad tuk, ktorý odkvapkáva pri grilovaní a môže spôsobiť nežiadúce zadymenie. Našou prvou reakciou môže byť zastavenie dymu zatvorením regulátora vzduchu zhora, čím ale dym zostane vo vnútri vajíčka, pričom našou snahou je dym uvoľniť a zastaviť jeho tvorba, aby nám jedlo dymom príliš „nenapáchlo” .
Z tohto dôvodu odporúčame zatvoriť regulátor vzduchu v spodnej časti keramickej základne tak, aby sa zastavil prívod vzduchu, a následne otvoríme poklop, aby  mohol dym bezpečne uniknúť. Sálavé teplo z keramiky a kontaktné teplo z roštu stačiť na dokončenie grilovania, aj keď sa teplota v dôsledku otvorenia poklopu vajíčka zníži.
Po grilovaní, počas ktorého na drevné uhlie kvapkal tuk a mastnota, dôsledne očistíme rošt  a drevné uhlie necháme ešte asi 10 minút dohorieť. Týmto spôsobom spálime tukové zvyšky a nečistotu, prípadne stekajúcu marinádu a zvyšky jedál. Ďalšie varenie vo vajíčku odporúčame začať s novým drevným uhlím a vyčisteným ohniskom.